Flere borgmestere med Birgit Hansen i front gør lige nu oprør mod regeringens omprioriteringsbidrag. Også i Aalborg er der bange anelser omkring det. Det er angsprovokerende. Aalborg Lærerforening har lavet udregning baseret på skoleforvaltningens forslag til besparelser. De tal viser, at der i værste tilfælde kan være tale om besparelser på op mod 59 mio. kr., og at det kan koste 40 lærer -  og børnehaveklasselederstillinger. - Det der med at skulle til at levere mere undervisning med mindre forberedelse, det er angstprovokerende, siger Karsten Simonsen, der er medlem af Aalborg Lærerforening. Jeg kan jo frygte at undervisning ikke rammer bredt nok. Han er også lærer for blandt andet 23 elever i 3.c på Klarup skole.  Han frygter, at han snart får meget travlt. - Jeg kan jo frygte at undervisning ikke rammer bredt nok, fordi der ikke er tid til at planlægge det. Man kan ikke bare slå det her op, det skal tænkes i gennem og forberedes grundigt. - Det her er et forberedende arbejde, og vi har ikke nogen viden om, hvordan det her ender.  Men politik er jo et prioriteringsarbejde, og vi bliver nødt til at gøre, hvad vi kan for at få kommunens økonomi til at hænge sammen. Og det er det, vi prøver at være på forkant med her, siger Tina French Nielsen, der er rådmand for Skoleforvaltningen i Aalborg Kommune. Karsten Simonsen kan kun håbe, at Aalborg Lærerforenings udregninger ikke bliver aktuelle -  Drømmescenariet er at KL og Regeringen ikke laver aftale om omprioriteringsbidrag. Det næstbedste må være medindflydelse, og at oplægget nu er til diskussion. Se mere i aftenens Nordjylland Live 19.30

Opsummering:
Regeringens omprioriteringsbidrag kommer til at ramme børne - og skoleområdet hårdt, frygter Aalborg Lærerforening. De forudser, at det vil betyde 40 færre stillinger.